Na osnovu člana 1 Stav 2 Zakona o porezu na nepokretnosti (“Sl.list RCG” br. 65/01 I 69/03 i “Sl.list CG” br. 75/10 i 9/15) i člana 2 Uredbe o bližim kriterijumima i metodologiji za određivanje tržišne vrijednosti nepokretnosti (“Sl.list CG” br. 36/11 ), član 5 Stav 1 Tačka 1 Zakona o finansiranju lokalne samouprave (“Sl.list CG” br. 42/03, 44/03 i “Sl.list CG” br. 5/08 , 51/08, 74/10) i član 42 Statuta opštine Rožaje ( “Sl.list CG – Opštinski propisi” br. 9/11), Skupština opštine Rožaje, na sjednici održanoj 24.12.2015.godine, d o n i j e l a j e

**ODLUKU**

**o izmjenama i dopunama Odluke o porezu na nepokretnosti**

Član 1

U Odluci o porezu na nepokretnosti (“Sl. List CG –opštinski propisi” br. 21/12) u članu 3 stav 1 mijenja se i glasi Obaveznik poreza na nepokretnosti je vlasnik nepokretnosti upisan u katastar nepokretnosti, odnosno drugoj evidenciji na dan 1. januar godine za koju se porez utvrđuje.

Stav 4 Briše se.

Član 2

U članu 4 stav 2 se mijenja i glasi: tržišna vrijednost nepokretnosti se utvrđuje množenjem prosječne tržišne vrijednosi m2 sa veličinom nepokretnosti u skladu sa članom 3 Uredbe o bližim kriterijumima i metodologiji za određivanje tržišne vrijednosti nepokretnosti.

(„Sl. list CG“ br. 36/11 dodaju se i riječi „Sl. list CG“ br. 66/2015).

Poslije stava 2 dodaju se stav 3 koji glasi: ukoliko se prosječna tržišna cijena m2 nepokretnosti ne može utvrditi na način iz člana 3 Uredbe, prosječnu tržišnu cijenu m2 utvrđuje ovlašćeni vještak za procjenu nepokretnosti.

Član 3

U članu 5 riječi ”tačka 3 alineja 2” brišu se.

Član 4

Član 6 mijenja se iglasi:

Poreske stope se propisuju prema vrsti nepokretnosti:

1. Za gradjevinske objekte:

a) stambeni objekat i stan……………………………………………………… 0.27%

Stambeni objekat i stan smatra se objektom koji je prebivalište ili mjesto stalnog nastanjenja poreskog obaveznika u opštini Rožaje, kao i svaki naredni stambeni objekat odnosno stan koji mu nije glavno mjesto stanovanja a koji se nalazi na teritoriji opštine Rožaje.

b) Sekundarni stambeni objekat…………………………………………………………………………… 0.55%

Sekundarnim stambenim objektom smatra se stambeni objekat, odnosno stan koji se ne nalazi u mjestu prebivališta ili stalnog nastanjenja poreskog obaveznika, kao i stambeni objekat odnosno stan u vlasništvu pravnog lica.

c) Proizvodni objekti (hale, skladišta i stovarišta )………………………………..0.25%

d) Stambeno poslovni objekat………………………………………………….........0.27%

e) Poslovni objekti i poslovne prostorije pravnih ( poslovne zgrade,poslovne

prostorije, stanovi pretvoreni u poslovne prostorije , kancelarijski prostor……....... 0.30%

f) Garaže i pomoćni objekti…………………………………………………………. 0.25%

2. Za zemljište

a) Građevinsko ……………………………………………………………………. 0.25%

b) Poljoprivredno zemljište (njive,pašnjaci, livade) ……………………………... 0.25%

c) Šumsko zemljište …………………………………………………………………………………… .. 0.25%

d) Neplodno zemljište ( bare,močvare, tršćare i kamenjar) .………… …………… 0.25%

Član 5

Poslije člana 6 dodaje se član 6a koji glasi:

Uvećava se poreska stopa u odnosu na utvrđenu poresku stopu u čl. 6 ove Odluke i to za :

1. Objekat koji je izgradjen suprotno zakonu a njime se

* Rješava stambeno pitanje ……………………………………………....... 30%
* Ne rješava stambeno pitanje………… ………………………………… 40%

Objekat koji je izgrađen suprotno zakonu smatra se objekat koji je izgradjen bez građevinske dozvole na području za koje postoji planski dokument, posebni dio objekta koji nije izgrađen u skladu sa građevinskom dozvolom, koji se ne koristi u skladu sa namjenom predviđenom planskim dokumentom i koji je izgrađen na uzurpiranom zemljištu.

2. Građevinsko zemljište koje nije privedeno namjeni u skladu sa planskom dokumentacijom .......................................................................................................... 0.40%

Član 6

U članu 7 u stavu 1 poslije riječi Planom opštine Rožaje dodaju se riječi**,, a uskladu sa Odlukom o naknadi za komunalno opremanje građevinskog zemljišta** („Sl.list CG-opštinski propisi“ br.14/15).

U članu 7 stav 2 poslije riječi područja dodaju se riječi određena prema katastarskim parcelama.

U stav 2 tačka jedan riječi ,, 1. Ekstra zona A ,,**zamjenjuju se riječima ,,Zona I,,**, u tački 2 riječi,, 2. Ekstra zona B,, **zamjenjuju se riječima,, Zona II,,**, u tački 3 riječi Ekstra zone C zamjenjuju se riječima **,, Zona III,,**,u tački 4 riječi 1. Prva zona zamjenjuju se riječima“**Zona IV“**, u tački 5 riječi 2. Druga zona zamjenjuju se riječima „**Zona V“**, u tački 3 riječi Treća zona zamjenjuju se riječima „**Zona VI“,** u tački 4 riječi Četvrta zona zamenjuje se riječima “**Zona VII**„.

Stav 4 mijenja se i glasi: “**Zona VIII“**, ova zona obuhvata sva ostala građevinska zemljišta van zahvata detaljnih urbanističkih planova.

Član 7

U članu 8 stav 1 alineja 2 riječi koeficijent 125% zamjenjuju se riječima“**koeficijent 120%“,** alineja 3 riječi koeficijent 120% zamjenjuju se riječima „**koeficijent 110%“,** u alineji 4 riječi koeficijent 115% zamjenjuju se riječima „**keficijent 100%“,** u alineji 5 riječi koeficijent 110% zamjenjuju se riječima „**koeficijent 0.90%“**, u alineji 6 riječ keficijent 1.05% zamjenjuju se riječima“**koeficijent0.85%“,** u alineji 7 riječ 100% zamjenjuju se riječima“ **koeficijent 0.80%“,**

u alineji 8 na kraju rečenice brišuse ,,dvije tačke,, i dodaje se riječ „**koeficijent 0,50%“.Alineja devet,deset,jedanaest,dvanaest,trinaest i četrnaest brišu se.**

U stavu dva poslije riječi Odlukom o naknadi dodaju se riječi „**za komunalno opremnje građevinskog zemljišta“** („Sl.list CG - opštinski propisi“ br. 14/15).

Član 8

U članu 10 stav1, alineja 1 i 2 mijenja i glasi:

-građevinsko zemljište................................................................................................... 1.00%

-poljoprivredno zemljište (njive,bašte i voćnjaci)......................................................... 0.60% -poljoprivredno zemljište (livade , pašnjaci)................................................................. 0,40%

-šumsko zemljište.......................................................................................................... 0.40%

-neplodno zemljište (bare,močvare,tršćare i kamenjar)................................................. 0.10%

Član 9

U članu 13 stav stav 2 riječi do 30 aprila zamjenjuju se riječima**: do 31. marta.**

Član 10

U članu 17 poslije stava 1 dodaje se novi stav koji glasi: ,,**Porez na nepoktretnosti utvrđuje se rješenjem organa iz stava 1 ovog člana, do 30. aprila tekuće godine“.**

Stav 2 postaje stav 3.

Član 11

U članu 20 stav 1 Poslije riječi,, oslobađanja, olakšica, dodaju se riječi ,, **i kaznene odredbe**“.

Član 12

Ova Odluka stupa na snagu osmog dana od dana objavljivanja u „Službenom listu Crne Gore - Opštinski propisi”, a primjenjivaće se od 1. januara 2016.godine.

Broj: 324

Rožaje, 28.12.2015.godine

SKUPŠTINA OPŠTINE ROŽAJE

Predsjednik,

Husein Kurtagić, prof., s.r.